ต้นเดือน มิ.ย แฟนเป็นประจำเดือนละวันที่15-16 มีอะไรกันแบบไม่ป้องกันแปปนึงเเล้วเปลี่ยนมาป้องกันทั้งสองครั้งหลังจากนั้นวันที่29เดือน มิ.ย แฟนก็เป็น ปจด ไปจนถึงต้นเดือนอีกเดือน แบบนี้จะท้องไหมครับ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีเลือดออกผิดปกติระหว่างรอบเดือนอีกซึ่งการที่มีเพศสัมพันธ์โดยมีช่วงที่ไม่ได้ป้องกันด้วยถุงยางอนามัยไปด้วยนั้น มีโอกาสตั้งครรภ์ได้เช่นกัน แม้ว่าถ้าเป็นเลือดประจำเดือนจริงๆนั้น โอกาสตั้งครรภ์ขณะมีประจำเดือนก็มีได้น้อยมากการที่มีเลือดออกผิดปกติทางช่องคลอดก่อนจะเป็นรอบเดือนจริงนั้น อาจมีสาเหตุมาจากการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือเป็นภาวะแทรกซ้อนของการตั้งครรภ์ได้เช่นกัน แนะนำว่าถ้ามีเลือดออกผิดปกติต่อเนื่อง ควรยืนยันการตั้งครรภ์และไปพบแพทย์เพื่อตรวจเพิ่มเติมต่อไป เบื้องต้นควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง